**Zmluva o spolupráci**

**Účasť externého experta na študijnej návšteve projektu „Spoločenstvo vylúčených komunít“ (17)**

**1. Inovačné partnerské centrum**

Adresa: Hlavná 139, Prešov 080 01

ďalej len ”IPC”, zastúpený Mgr. Jozef Šimko, riaditeľom záujmového združenia

a

**2. Peter Ferenc**

Dátum narodenia: Číslo OP:

Adresa: Národnosť: slovenská, rómska

Tel. číslo: E-mail:

Ďalej len “externý expert”

Obe strany (ďalej aj ako „ účastník“) sa dohodli na špeciálnych podmienkach a prílohe, ktorá

je neoddeliteľnou súčasťou tejto zmluvy o spolupráci („zmluva“):

Číslo grantovej zmluvy:

2022-3-SK02-KA210-YOU-000102201

Názov projektu:

Spoločenstvo vylúčených komunít (Kľúčová akcia 2)

**Špecifické podmienky**

**ČLÁNOK 1 – PREDMET ZMLUVY**

1.1 IPC poskytne finančnú podporu externému expertovi v objeme a štruktúre výdavkov podľa rozpočtu projektu a grantovej zmluvy a vytvorí vhodné podmienky pre aktivitu *„Medzinárodné letné školenie v SR“ projektu Spoločenstvo vylúčených komunít* v rámci programu Kľúčová akcia 2.

1.2 Externý expert sa zaväzuje vykonávať činnosť špecifikovanú v článku 7 po dobu trvania aktivít, na ktorých sa zúčastňuje.

**ČLÁNOK 2 – NADOBUDNUTIE PLATNOSTI A DOBA TRVANIA MOBILITY**

2.1 Zmluva nadobúda platnosť dňom podpísania oboma stranami, nie však skôr ako prvý deň po dni jej zverejnenia na webovom sídle IPC.

2.2 Účasť externého experta na medzinárodnom tábore začne 12.8.2023 a skončí 16.8.2023.

2.3 Celkové trvanie účasti externého experta nepresiahne 5 dní.

**ČLÁNOK 3 – FINANČNÁ PODPORA**

3.1 Na základe vzájomnej dohody patrí externému expertovi v zmysle rozpočtu projektu paušál (PHM) za odvoz účastníkov školenia; trasa: Soľ – Sigord, Zlatá Baňa – Čičava – Šírava, Camping Hôrka – Čičava, v termíne 12.-16.8.2023, a to vo výške 35,87,-€ (0,17 € jednotková cena za km cesta x 211 počet km).

**ČLÁNOK 4 – PRÁVA, POVINNOSTI A ZODPOVEDNOSŤ**

4.1 Miestom výkonu účasti externého experta na Medzinárodnom letnom školení je KC Čičava, Čičava 74, okr. Vranov nad Topľou, Slovenská republika; s návštevou miesta Camping Hôrka, Vinné (Šírava).

4.2 Externému expertovi je zabezpečené ubytovanie v mieste výkonu aktivity.

4.3 Externý expert prevezie pomôcky a účastníkov na miesto aktivity osobným autom (ŠPZ vozidla: VT 408CU)

4.4 Povinnosťou externého experta je viesť si denný záznam činností, ktorý bude slúžiť pre spracovanie záverečnej hodnotiacej správy z pracovnej cesty.

**ČLÁNOK 5 – PLATOBNÉ NÁLEŽITOSTI**

5.1 Cestovné náhrady v celkovej výške 35,87,- € budú prevedené na bankový účet externého experta IBAN: ............................................. jednorazovo po skončení predmetu zmluvy.

**ČLÁNOK 6 – JAZYKOVÁ PODPORA**

6.1 Externý expert sa bude zúčastňovať na všetkých naplánovaných aktivitách v rámci propagačného podujatia, ktoré budú prebiehať v rodnom alebo českom jazyku, preto externý expert nebude potrebovať jazykovú podporu.

**ČLÁNOK 7 – ÚLOHY A NÁPLŇ EXTERNÉHO EXPERTA**

7.1 Úlohy externého experta:

• previezť pomôcky ku školeniu z miesta Sigord, Zlatá Baňa na miesto školenia Čičava

• odvoz osobným autom účastníkov Medzinárodného letného školenia na miesto Camping Hôrka, Vínne a späť

• zodpovednosť za neplnoletých účastníkov školenia počas školenia.

* 1. Náplň činnosti:

• prevoz pomôcok ku školeniu

• odvoz osobným autom účastníkov Medzinárodného letného školenia na miesto Camping Hôrka, Vínne a späť

• vytváranie záznamov, fotografií a audiovizuálnych záznamov z podujatia.

**ČLÁNOK 8 – APLIKOVANÉ PRÁVO**

8.1 Zmluva sa riadi právnym poriadkom Slovenskej republiky a Zákonom o cestovných náhradách č. 283/2002 Z.z. v znení neskorších predpisov (§ 1 ods. 2 písm. c) a § 34)

**ČLÁNOK 9 – ZÁVEREČNÉ USTANOVENIA**

9.1 Dodatky tejto zmluvy môžu byť dojednané písomne. V prípade závažných úprav bude podpísaná nová zmluva.

9.2 Táto zmluva je vyhotovená v dvoch rovnopisoch. Jeden originál zmluvy je určený pre IPC a jeden pre externého experta.

Externý expert za IPC Riaditeľ IPC

v.r. v.r.

........................................................... ........................................................

Peter Ferenc Mgr. Jozef Šimko

V Prešove, dňa 11.8.2023 V Prešove, dňa 11.8.2023

**Príloha I**

**VŠEOBECNÉ PODMIENKY**

**Článok 1: Zodpovednosť**

Každá zo strán tejto dohody zbaví druhú stranu z akéhokoľvek občianskoprávnej zodpovednosti za škody, ktorá vznikne jej alebo jeho zamestnancom v dôsledku plnenia tejto dohody, pokiaľ takéto škody nie sú dôsledkom závažného a úmyselného pochybenia druhej strany alebo jeho zamestnancov.

Národná agentúra pre Slovensko, Európska komisia, ani ich zamestnanci nenesú zodpovednosť v prípade poistnej udalosti v rámci dohody v súvislosti s akoukoľvek škodou vzniknutou v priebehu vykonávania obdobia mobility. V dôsledku toho Národná agentúra pre Slovensko alebo Európska komisia neprijme žiadnu žiadosť o náhradu škody sprevádzajúcu takúto udalosť.

**Článok 2: Ukončenie zmluvy**

V prípade porušenia zo strany dobrovoľníka plniť niektorú z povinností vyplývajúcich z dohody, a to bez ohľadu na dôsledky ustanovené podľa platného práva, inštitúcia má právomoc vypovedať alebo od dohody odstúpiť bez akejkoľvek ďalšej právne formality, ak dobrovoľník nekoná v lehote jedného mesiaca odo dňa prijatia oznámenia doporučeným listom. Ak dobrovoľník ukončí dohodu pred konečným termínom dohody alebo ak on/ona neakceptuje dohodu v súlade s pravidlami, musí on/ona vrátiť sumu grantu už vyplatenú.

V prípade ukončenia zo strany účastníka z dôvodu

"vyššej moci", t.j. nepredvídateľné výnimočné situácie alebo udalosti mimo kontroly účastníka a nie následkom pochybenia alebo nedbanlivosti na jeho/jej strane, dobrovoľník má nárok na sumu finančnej podpory podľa bodu 3.1 zodpovedajúcej skutočnej dĺžke trvania obdobia mobility, a nie dojednanej dĺžke obdobia mobility ako je definovaná v článku 2.2.

**Článok 3: Ochrana dát**

V zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení spracúva prevádzkovateľ, ktorým je Inovačné partnerské centrum Prešov (ďalej len „IPC“), so sídlom Hlavná 139, 080 01 Prešov, osobné údaje uvedené v zmluve vyššie za účelom účasti na vyššie uvedenej akcii (projektové stretnutie) IPC Prešov (ďalej len „Akcia“) po dobu 10 rokov. Osobné údaje sú poskytnuté od dotknutej osoby (ktorej sa poskytuje táto informácia) na vyššie uvedenú Akciu prihlásila. Osobné údaje sú poskytnuté v rozsahu: meno, priezvisko, dátum narodenia, adresa trvalého bydliska, číslo OP, národnosť, telefonický kontakt, emailový kontakt, IBAN a swift a sú spracúvané ďalej na základe plnenia zmluvného vzťahu. Získané údaje nepodliehajú profilovaniu ani automatizovanému rozhodovaniu. IPC Prešov týmto prehlasuje, že nezamýšľa prenos osobných údajov do tretej krajiny ani medzinárodnej organizácie. Na základe písomnej žiadosti máte právo: žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov; namietať spracúvanie svojich osobných údajov a ich prenosnosť; podať návrh na začatie konania na úrade na ochranu osobných údajov SR. Dotknutá osoba vyhlasuje, že poskytnuté osobné údaje sú pravdivé, aktuálne a boli poskytnuté slobodne. Zároveň týmto udeľuje súhlas so zaradením elektronickej adresy do databázy IPC Prešov a so zasielaním informácií o jej aktivitách a tiež súhlas na vyhotovenie a použitie obrazových snímok z Akcie s cieľom zdokumentovania činnosti prevádzkovateľa v súvislosti s touto Akciou.

**Článok 4: Kontroly a audity**

Strany tejto dohody sa zaväzujú poskytnúť akékoľvek informácie požadované Európskou komisiou, Národnou agentúrou Slovenska, alebo inými externými subjektmi poverenými Európskou komisiou alebo Národnou agentúrou Slovenska, ktoré skontrolujú, že obdobie mobility a stanovenia dohody sú riadne vykonávané.